ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ദക്ഷിണ റെയിൽവേ ജനറൽ മാനേജരായി ആർ എൻ സിംഗ് ചുമതലയേറ്റു
ദക്ഷിണ റെയിൽവേയുടെ ജനറൽ മാനേജരായി ശ്രീ ആർ എൻ സിംഗ് 2022 നവംബർ 7-ന് ചുമതലയേറ്റു. 1986 ബാച്ചിലെ ഐആർഎസ്ഇ കേഡറിലെ  ഉദ്യോഗസ്ഥനായ ശ്രീ ആർ എൻ സിംഗ് ഡൽഹി ഡിവിഷനിലെ ഡിവിഷണൽ റെയിൽവേ മാനേജർ, ഡിഎഫ്സിസിഐഎൽ  മാനേജിംഗ് ഡയറക്ടർ തുടങ്ങി ഇന്ത്യൻ റെയിൽവേയിലെയും പൊതുമേഖലാ സ്ഥാപനങ്ങളിലെയും സുപ്രധാന എക്സിക്യൂട്ടീവ്, മാനേജ്മെന്റ് പദവികളിൽ സേവനമനുഷ്ഠിച്ചിട്ടുണ്ട്. ദക്ഷിണ റെയിൽവേ ജനറൽ മാനേജരായി ചുമതലയേൽക്കുന്നതിന് മുമ്പ് ശ്രീ ആർ.എൻ. സിംഗ് റെയിൽവേ മന്ത്രാലയത്തിലെ അടിസ്ഥാനസൗകര്യ പ്രിൻസിപ്പൽ എക്സിക്യൂട്ടീവ് ഡയറക്ടർ, റെയിൽവേ ബോർഡിലെ സെക്രട്ടറി എന്നീ പദവികളും വഹിച്ചിട്ടുണ്ട്.
--NS--
(Visitor Counter : 82
പ്രത്യേക സേവനങ്ങളും ഫീച്ചറുകളും
ഏക ഭാരതം ശ്രേഷ്ഠ ഭാരതം: അഞ്ച് ദിവസത്തെ കൊച്ചി സന്ദർശനം പൂർത്തിയാക്കി ഹിമാചലിൽ നിന്നുള്ള വിദ്യാർത്ഥി സംഘം
(കൊച്ചി ജൂലൈ 02, 2022
ആസാദി കാ അമൃത് മഹോത്സവത്തിന്റെ ഭാഗമായി, ഏക് ഭാരത് ശ്രേഷ്ഠ ഭാരത് പരിപാടിക്ക് കീഴിൽ  ജോടിയാക്കിയ സംസ്ഥാനങ്ങളിലേക്കുള്ള വിദ്യാർത്ഥികളുടെ സന്ദർശനത്തിന്റെ ഭാഗമായി ഹിമാചൽ പ്രദേശിലെ ഷിംലയിൽ നിന്നെത്തിയ 50 അംഗ വിദ്യാർത്ഥി സംഘം അഞ്ച് ദിവസത്തെ കൊച്ചി സന്ദർശനം ഇന്ന് പൂർത്തിയാക്കി. സംഘം നാളെ ഹിമാചലിലേക്ക് മടങ്ങും .ഷിംലയിലെയും ഉനയിലെയും പരിസരങ്ങളിലുള്ള സീനിയർ സെക്കൻഡറി സ്കൂളുകളിലെ 11, 12 ക്ലാസുകളിലെ 25 വിദ്യാർത്ഥികളും ഹിമാചൽ പ്രദേശ് യൂണിവേഴ്സിറ്റിക്കു കീഴിലുള്ള യൂണിവേഴ്സിറ്റി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നുള്ള 25 ബി.ടെക് വിദ്യാർത്ഥികളും നാല് അധ്യാപകരും ആണ് സംഘത്തിൽ ഉണ്ടായിരുന്നത് . സമാപനദിവസമായ ഇന്ന് , ആതിഥേയരായ SCMS കൊച്ചിൻ സ്കൂൾ ഓഫ് ബിസിനസ് സന്ദർശകർക്കായി കളരിപ്പയറ്റ് അവതരിപ്പിച്ചു.
പരിപാടിയുടെ ഭാഗമായി കഴിഞ്ഞ ദിവസങ്ങളിൽ സംഘം തൃപ്പൂണിത്തുറയിലെ ഹിൽ പാലസ് മ്യൂസിയം ചാലക്കുടിയിലെ രാസ ഗുരുകുലം, ഫോർട്ട് കൊച്ചിയിലെ പരേഡ് ഗ്രൗണ്ട്, മട്ടാഞ്ചേരി ജൂത തെരുവ്, ചേന്ദമംഗലൂർ നെയ്തു സഹകരണ സംഘം എന്നിവ സന്ദർശിച്ചു . സംസ്ഥാനസർക്കാരിന്റെ സമഗ്ര ശിക്ഷാ കേരള ഒരുക്കിയ രണ്ടു സംസ്ഥാനങ്ങളിലെ വിദ്യാഭ്യാസ സ്ഥാപനങ്ങൾ തമ്മിലുള്ള സമാഗമത്തിൽ പങ്കെടുത്ത സംഘം കളമശേരിയിലെ ഗവണ്മെന്റ് ഹയർ സെക്കണ്ടറി സ്കൂളിലെ വിദ്യാർഥികളുമായി സംവദിച്ചു .
പ്രധാനമന്ത്രിയുടെ ഓഫീസ്
പ്രധാനമന്ത്രി ഔദ്യോഗിക സന്ദർശനത്തിനായി നേപ്പാളിലെ ലുംബിനിയിൽ എത്തി
ബുദ്ധജയന്തി ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി ഔദ്യോഗിക സന്ദർശനത്തിനായി ഇന്ന് രാവിലെ നേപ്പാളിലെ ലുംബിനിയിലെത്തി.
ലുംബിനിയിലെത്തിയ പ്രധാനമന്ത്രിയെ നേപ്പാൾ പ്രധാനമന്ത്രി ഷേർ ബഹാദൂർ ദ്യൂബ, അദ്ദേഹത്തിന്റെ പത്നി ഡോ. അർസു റാണ ദ്യൂബ, നേപ്പാൾ ഗവണ്മെന്റിലെ നിരവധി മന്ത്രിമാർ തുടങ്ങിയവർ ചേർന്ന് സ്വീകരിച്ചു.
പ്രധാനമന്ത്രിയെന്ന നിലയിൽ, നേപ്പാളിലേക്കുള്ള അദ്ദേഹത്തിന്റെ അഞ്ചാമത്തെയും ലുംബിനിയിലെ ആദ്യത്തെയും സന്ദർശനമാണിത്.
--ND--
(
പ്രധാനമന്ത്രിയുടെ ഓഫീസ്
ജന്മദിനാശംസകൾ നേർന്ന രാഷ്ട്രപതി, ഉപരാഷ്ട്രപതി, മറ്റ് ലോക നേതാക്കൾ എന്നിവർക്ക് പ്രധാനമന്ത്രി നന്ദി അറിയിച്ചു
ജന്മദിനാശംസകൾ നേർന്ന രാഷ്ട്രപതി, ഉപരാഷ്ട്രപതി, മുൻ രാഷ്ട്രപതി, മറ്റ് ലോക നേതാക്കൾ എന്നിവർക്ക് പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു.
രാഷ്ട്രപതിക്ക് നൽകിയ മറുപടിയിൽ പ്രധാനമന്ത്രി പറഞ്ഞു;
“ബഹുമാനപ്പെട്ട രാഷ്ട്രപതി ജി, താങ്കളുടെ നല്ല ആശംസകൾക്ക് ഞാൻ ഹൃദയംഗമമായ നന്ദി രേഖപ്പെടുത്തുന്നു. സമ്പന്നവും വികസിതവുമായ ഇന്ത്യ കെട്ടിപ്പടുക്കുന്നതിന് താങ്കളുടെ പ്രചോദനവും മാർഗനിർദേശവും വളരെ പ്രധാനമാണ്."
माननीय @rashtrapatibhvn जी, आपकी आत्मीय शुभकामनाओं के लिए मैं हृदय से आभार प्रकट करता हूं। समृद्ध और विकसित भारत के निर्माण के लिए आपकी प्रेरणा और मार्गदर्शन बहुत महत्वपूर्ण है। https://t.co/JnLeet0n2u
— Narendra Modi  September 17, 2023
ഉപരാഷ്ട്രപതിക്കുള്ള മറുപടിയിൽ പ്രധാനമന്ത്രി പറഞ്ഞു;
“ഹൃദയസ്പര്ശിയായ ആശംസകൾക്ക് ജഗ്ദീപ് ധൻഖർ ജി ക്ക് നന്ദി.”
Thank you @VPIndia Jagdeep Dhankhar Ji for the touching wishes. https://t.co/bJ0VASMp5E
— Narendra Modi  September 17, 2023
മുൻ രാഷ്ട്രപതിക്ക് നൽകിയ മറുപടിയിൽ പ്രധാനമന്ത്രി പറഞ്ഞു;
“ബഹുമാനപ്പെട്ട രാംനാഥ് കോവിന്ദ് ജി, ഹൃദയംഗമമായ നന്ദി. നിങ്ങളുടെ സ്നേഹത്തിന്റെയും വാത്സല്യത്തിന്റെയും ഈ വാക്കുകൾ വളരെ പ്രചോദനകരമാണ്. ”
माननीय @ramnathkovind जी, हृदय से आभार। आपके प्रेम और स्नेह से भरे ये शब्द बहुत प्रेरित करने वाले हैं। https://t.co/Tz4WSvRevS
— Narendra Modi  September 17, 2023
മുൻ ഉപരാഷ്ട്രപതിക്കുള്ള മറുപടിയിൽ പ്രധാനമന്ത്രി പറഞ്ഞു;
"നിങ്ങളുടെ പ്രത്യേക ആശംസകൾക്ക് നന്ദി എം. വെങ്കയ്യനായിഡു ഗാരു ."
Gratitude for your special wishes @MVenkaiahNaidu Garu. https://t.co/b0TfDCRh89
— Narendra Modi  September 17, 2023
മൗറീഷ്യസ് പ്രധാനമന്ത്രിക്കുള്ള മറുപടിയിൽ പ്രധാനമന്ത്രി പറഞ്ഞു;
“എന്റെ സുഹൃത്ത് പ്രധാനമന്ത്രി കുമാർ ജുഗ്നൗത്തിന്റെ ആശംസകൾക്ക് ഞാൻ നന്ദി പറയുന്നു.
I thank my friend PM @KumarJugnauth for his greetings. https://t.co/Ff87L2IN18
— Narendra Modi  September 17, 2023
ഇറ്റലി പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു;
"നിങ്ങളുടെ ആശംസകൾക്ക് നന്ദി പ്രധാനമന്ത്രി ജോർജിയ മെലോനി."
Thank you for your wishes PM @GiorgiaMeloni. https://t.co/5CkX4h84pj
— Narendra Modi  September 17, 2023
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ബ്യൂറോ ഓഫ് ഇന്ത്യൻ സ്റ്റാൻഡേർഡിന്റെ മൂന്നാമത് ഭരണസമിതി യോഗത്തിൽ ശ്രീ പീയൂഷ് ഗോയൽ അധ്യക്ഷത വഹിച്ചു
ന്യൂഡൽഹി , മാർച്ച് 01, 2021
ബ്യൂറോ ഓഫ് ഇന്ത്യൻ സ്റ്റാൻഡേർഡിന്റെ മൂന്നാമത് ഭരണസമിതി യോഗത്തിൽ കേന്ദ്ര ഉപഭോക്തൃ, ഭക്ഷ്യ, പൊതുവിതരണ മന്ത്രി ശ്രീ പീയൂഷ് ഗോയൽ വിർച്വലായി അധ്യക്ഷത വഹിച്ചു.
ചെറുകിട ഇടത്തരം നാമമാത്ര സംരംഭങ്ങൾ, പുതു സംരംഭങ്ങൾ, വനിതാ സംരംഭകർ എന്നിവർക്ക് പ്രാരംഭ വർഷങ്ങളിൽ സ്റ്റാൻഡേർഡ് ടെസ്റ്റിംഗ് ഫീസ് കുറയ്ക്കണമെന്ന് യോഗത്തെ അഭിസംബോധന ചെയ്ത ശ്രീ പീയൂഷ് ഗോയൽ പറഞ്ഞു. ഇത് ഉത്പന്നങ്ങൾക്ക് സർട്ടിഫിക്കറ്റ് നേടാൻ സംരംഭകരെ പ്രോത്സാഹിപ്പിക്കുകയും ബിസിനസ്സ് സൗഹൃദ അന്തരീക്ഷം മെച്ചപ്പെടുത്തുകയും ചെയ്യും.
പരിശോധനാ ലാബുകളുടെ വിപുലീകരണവും നവീകരണവുമായി മുന്നോട്ട് പോകാൻ മന്ത്രി ബിഐഎസിനോട് നിർദ്ദേശിച്ചു.മാനദണ്ഡ പരിശോധനയും സർട്ടിഫിക്കേഷനും ലഭിക്കാൻ ഇതോടെ സംരംഭകർക്ക് കൂടുതൽ ദൂരം സഞ്ചരിക്കേണ്ടി വരില്ല.
സർട്ടിഫിക്കേഷൻ പ്രക്രിയയിലും പരിശോധനയിലും സുതാര്യത കൈവരിക്കുന്നതിന് ഒരു കസ്റ്റമർ ചാർട്ടർ നടപ്പാക്കാൻ ശ്രീ ഗോയൽ ബിഐഎസിന് നിർദ്ദേശം നൽകി. നിലവിൽ മാനദണ്ഡങ്ങൾ നിലവിലില്ലാത്ത ഉത്പന്നങ്ങൾക്ക് ആവശ്യമായ പുതിയ മാനദണ്ഡങ്ങൾ സാങ്കേതിക സമിതികൾ വേഗത്തിൽ വികസിപ്പിച്ചെടുക്കുന്നുവെന്ന് ബിഐഎസ് ഉറപ്പുവരുത്തണമെന്നും നിലവിലുള്ള മാനദണ്ഡങ്ങൾ കാലാകാലം അവലോകനം ചെയ്യുകയും പരിഷ്കരിക്കുകയും വേണമെന്നും അദ്ദേഹം കൂട്ടിച്ചേർത്തു.
ഉത്പന്ന സർട്ടിഫിക്കേഷനായി രാജ്യത്തുടനീളം 37,000 ഉത്പന്ന സർട്ടിഫിക്കേഷൻ ലൈസൻസുകൾ ബിഐഎസിനുണ്ട്. ആൻഡ്രോയിഡ് മൊബൈൽ അപ്ലിക്കേഷനായ - BIS CARE ഉം നിലവിലുണ്ട്.
ഉപഭോക്തൃകാര്യ, ഭക്ഷ്യ, പൊതുവിതരണ സഹമന്ത്രി ശ്രീ റാവു സാഹിബ് പാട്ടീൽ ദാൻവേയും ഭരണസമിതി യോഗത്തിൽ സംസാരിച്ചു.
IE/SKY
(Visitor Counter : 182
പ്രധാനമന്ത്രിയുടെ ഓഫീസ്
പശ്ചിമ ബംഗാളിനും ഒഡീഷയ്ക്കുമൊപ്പം രാജ്യം നിലകൊള്ളുന്നുവെന്ന് പ്രധാനമന്ത്രി
(ഉം-പുന് ചുഴലിക്കാറ്റില് സംഭവിച്ച നാശനഷ്ടങ്ങളുടെ ദൃശ്യങ്ങള് വീക്ഷിച്ച പ്രധാനമന്ത്രി ശ്രീ. നരേന്ദ്ര മോദി പശ്ചിമ ബംഗാളിലും ഒഡീഷയിലും സ്ഥിതിഗതികള് എത്രയും വേഗം സാധാരണ നിലയില് ആകട്ടെയെന്ന് ആശംസിച്ചു.
'ഉം-പുന് ചുഴലിക്കാറ്റ് സൃഷ്ടിച്ച ആഘാതത്തിനെതിരെ ധീരമായി പോരാടുന്ന ഒഡീഷ സംസ്ഥാനത്തിനും അവിടത്തെ ജനങ്ങള്ക്കുമൊപ്പമാണ് എന്റെ ചിന്തകള്. ദുരിതബാധിതര്ക്കു വേണ്ട എല്ലാ സഹായവും ഉറപ്പാക്കാന് അധികൃതര് അശ്രാന്ത പരിശ്രമത്തിലാണ്. സ്ഥിതിഗതികള് എത്രയും വേഗം സാധാരണ നിലയിലാകട്ടെ എന്നു ഞാന് പ്രാര്ത്ഥിക്കുന്നു.''
ചുഴലിക്കാറ്റിന്റെ ആഘാതം ഉണ്ടായ മേഖലകളില് എന് ഡി ആര് എഫ് സംഘം കര്മ്മനിരതരാണ്. ഉന്നത ഉദ്യോഗസ്ഥര് സ്ഥിതിഗതികള് സൂക്ഷ്മമായി നിരീക്ഷിക്കുകയും പശ്ചിമ ബംഗാള് ഗവണ്മെന്റുമായി കൈകോര്ത്തു പ്രവര്ത്തിക്കുകയും ചെയ്യുന്നുണ്ട്.
ദുരിതബാധിതരെ സഹായിക്കുന്നതിന് സാധ്യമായ എല്ലാ നടപടികളും സ്വീകരിക്കും.
ഉം-പുന് ചുഴലിക്കാറ്റ് പശ്ചിമ ബംഗാളില് വിതച്ച നാശനഷ്ടങ്ങളുടെ ദൃശ്യങ്ങള് കാണുകയുണ്ടായി. വെല്ലുവിളി നിറഞ്ഞ ഈ സമയം, രാജ്യം മുഴുവന് പശ്ചിമ ബംഗാളിന് ഐക്യദാര്ഢ്യം അറിയിക്കുകയാണ്. സംസ്ഥാനത്തെ ജനങ്ങളുടെ ക്ഷേമത്തിനായി പ്രാര്ത്ഥിക്കുന്നു. സാധാരണനില ഉറപ്പാക്കാനുള്ള ശ്രമങ്ങള് തുടരുകയാണ്. ട്വീറ്റുകളുടെ ഒരു പരമ്പരയില് പ്രധാനമന്ത്രി പറഞ്ഞു.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 09.09.2020
ഇതുവരെ:
· ഇന്ത്യയില് രോഗമുക്തരുടെ എണ്ണം 33 ലക്ഷം കവിഞ്ഞു; രോഗമുക്തി നിരക്ക് 77% പിന്നിട്ടു
· കോവിഡ് പരിശോധനയില് രാജ്യം 5 കോടി എന്ന നേട്ടത്തില്
· ദശലക്ഷത്തിലെ പരിശോധന വര്ധിച്ച് 36,703 ആയി
· ഇന്ത്യയിലെ മരണനിരക്ക് ആഗോള ശരാശരിയേക്കാള് കുറഞ്ഞ് 1.70% ആയി
· കഴിഞ്ഞ 20 ദിവസത്തെ ഒരു ലക്ഷം ടെലി കണ്സള്ട്ടേഷനുകളുള്പ്പെടെ, 'ഇസഞ്ജീവനി' ടെലിമെഡിസിന് സേവനം പ്രയോജനപ്പെടുത്തിയത് 3 ലക്ഷം പേര്
· പിഎംജികെപിക്ക് കീഴില് 42 കോടിയിലധികം പാവപ്പെട്ടവര്ക്കു നല്കിയത് 68,820 കോടി രൂപ ധനസഹായം
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
രാജ്യത്തെ രോഗമുക്തരുടെ എണ്ണം 33 ലക്ഷം കവിഞ്ഞു; മുക്തിനരിക്ക് 77% പിന്നിട്ടു: കഴിഞ്ഞ 24 മണിക്കൂറിനുള്ളില് 73,521 കോവിഡ് -19 ബാധിതര് സുഖം പ്രാപിച്ചു. ചികിത്സയിലുള്ളതിനേക്കാള്  24 ലക്ഷത്തിലധികമാണ് രോഗമുക്തര്. മരണനിരക്ക് 1.70 ശതമാനം.5 കോടി പരിശോധനകളെന്ന പുതിയ നേട്ടത്തില് ഇന്ത്യ; ദശലക്ഷത്തിലെ പരിശോധന 36,703 ആയികഴിഞ്ഞ 24 മണിക്കൂറിനുള്ളില് 10,98,621 പരിശോധനകളാണ് നടത്തിയത്.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1652242
മൂന്നു ലക്ഷം ടെലി കണ്സള്ട്ടേഷന് എന്ന അപൂര്വ നേട്ടം സ്വന്തമാക്കി ആരോഗ്യ മന്ത്രാലയത്തിന്റെ ഇ-സഞ്ജീവനി സംവിധാനം:ഫോണിലൂടെയുള്ള കണ്സള്ട്ടേഷന് സൗകര്യം ലഭ്യമാക്കുന്നത് ലക്ഷ്യമിട്ട് ആരോഗ്യ മന്ത്രാലയം അവതരിപ്പിച്ച ഇ- സഞ്ജീവനി ടെലിമെഡിസിന് സേവനം 3,00,000 കണ്സള്ട്ടേഷനുകള് പൂര്ത്തിയാക്കി.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1652333
പ്രധാനമന്ത്രി ഗരീബ് കല്യാണ് പദ്ധതി: 42 കോടിയോളം പേര്ക്ക് നല്കിയത് 68,820 കോടി രൂപയുടെ സാമ്പത്തിക സഹായം:17,891 കോടി രൂപ ആദ്യഗഡുവായി പിഎം കിസാന് പദ്ധതിയുടെ 8.94 കോടി ഗുണഭോക്താക്കള്ക്ക് നല്കി. 20.65 കോടി വനിത ജന്ധന് അക്കൗണ്ട് ഉടമകള്ക്ക് ആദ്യഗഡുവായി 10, 325 കോടിരൂപ നല്കി.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1652337
നോയിഡയിലെ ഇഎസ്ഐസി ആശുപത്രികളില് മോശം സേവനം റിപ്പോര്ട്ട് ചെയ്ത സംഭവത്തില് വ്യക്തത വരുത്തി ഇഎസ്ഐസി: കോവിഡ് കാലത്ത് മികച്ച വൈദ്യസഹായമാണ് നല്കിയതെന്ന് ഇഎസ്ഐസി വ്യക്തമാക്കി.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1652239
ഗരിബ് കല്യാണ് റോസ്ഗര് അഭിയാന് പ്രകാരം 2020 സെപ്റ്റംബര് 4 വരെ 8,09,000 തൊഴില്ദിനങ്ങള് സൃഷ്ടിച്ച് ഇന്ത്യന് റെയില്വേ:ബിഹാര്, ഝാര്ഖണ്ഡ്, മധ്യപ്രദേശ്, ഒഡിഷ, രാജസ്ഥാന്, ഉത്തര്പ്രദേശ് എന്നീ 6 സംസ്ഥാനങ്ങളിലാണ് 164ഓളം പദ്ധതികള് നടപ്പാക്കിയത്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1652266
കോവിഡിന് ശേഷമുള്ള സമ്പദ്വ്യവസ്ഥയില് ഇന്ത്യന് മര്ച്ചന്റ്സ് ചേംബറിന്റെ പങ്ക് നിര്ണായകമാണെന്ന് കേന്ദ്രമന്ത്രി ഡോ. ജിതേന്ദ്ര സിംഗ് :'ആത്മനിര്ഭര് ഭാരത്' സുപ്രധാനമാണെന്നും കേന്ദ്രമന്ത്രി.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1652079
ഏപ്രില് 1 മുതല് കോവിഡ് മഹാമാരിക്കാലത്ത് ഇപിഎഫ്ഒ പരിഹരിച്ചത് 94.41 ലക്ഷം ക്ലെയിമുകള്:2020 ഏപ്രില്-ഓഗസ്റ്റ് കാലയളവില് 35,445 കോടി രൂപയാണ് വിതരണം ചെയ്തത്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1652291
വനിതാ, ശിശു വികസന മന്ത്രാലയം
ആഗോള പട്ടിണി സൂചിക തയ്യാറാക്കിയ രീതി അശാസ്ത്രീയമെന്ന് കേന്ദ്രം; യാഥാര്ത്ഥ്യവുമായി പൊരുത്തപ്പെടാത്തതെന്ന് വനിതാ-ശിശുക്ഷേമ മന്ത്രാലയം
2021ലെ ആഗോള പട്ടിണി സൂചികയില് ഇന്ത്യയുടെ റാങ്ക് കുറച്ചുകാണിച്ചിരിക്കുന്നത് ഞെട്ടിക്കുന്നുവെന്നു കേന്ദ്ര വനിതാ-ശിശുക്ഷേമ മന്ത്രാലയം പ്രസ്താവനയില് ചൂണ്ടിക്കാട്ടി. പോഷകാഹാരക്കുറവുള്ള ജനസംഖ്യയുടെ അനുപാതം അടിസ്ഥാനമാക്കി ഇന്ത്യയുടെ റാങ്ക് കുറച്ചത് വസ്തുതകളുടെ അടിസ്ഥാനത്തിലല്ല. അടിസ്ഥാന യാഥാര്ത്ഥ്യവുമായി പൊരുത്തപ്പെടാത്തതാണിതെന്നും മന്ത്രാലയം വ്യക്തമാക്കി.
ഏറ്റവും അവസാനം പുറത്തുവന്ന റിപ്പോര്ട്ട് പ്രകാരം 116 രാജ്യങ്ങളുടെ പട്ടികയില് ഇന്ത്യ 101-ാം സ്ഥാനത്താണുള്ളത്. കണ്സേണ് വേള്ഡ് വൈഡ്, വെല്റ്റ് ഹംഗര് ഹൈല്ഫ് എന്നീ ഏജന്സികളാണ് പട്ടിക തയ്യാറാക്കിയത്. റിപ്പോര്ട്ട് തയ്യാറാക്കുന്നതിനു മുമ്പ് ഏജന്സികള് വേണ്ടത്ര ശ്രദ്ധ പുലര്ത്തിയില്ല. ടെലിഫോണ് മുഖാന്തരം നാലുചോദ്യങ്ങള് മാത്രം ചോദിച്ച് അശാസ്ത്രീയമായ രീതിയിലാണ് ഏജന്സികള് സൂചിക തയ്യാറാക്കിയത്. കോവിഡ് കാലത്ത് മുഴുവന് ജനങ്ങളുടെയും ഭക്ഷ്യസുരക്ഷ ഉറപ്പാക്കാന് ഗവണ്മെന്റ് നടത്തിയ അശ്രാന്ത പരിശ്രമത്തെ റിപ്പോര്ട്ട് പൂര്ണ്ണമായും അവഗണിച്ചു. അഭിപ്രായ വോട്ടെടുപ്പില് പങ്കെടുത്തവരോട് ഗവണ്മെന്റില് നിന്നോ മറ്റ് സ്രോതസ്സുകളില് നിന്നോ എന്തെങ്കിലും ഭക്ഷ്യ പിന്തുണ ലഭിച്ചോ എന്ന തരത്തിലുള്ള ഒരു ചോദ്യം പോലും ചോദിച്ചില്ല. ഈ അഭിപ്രായ വോട്ടെടുപ്പില് ഇന്ത്യയില് നിന്നും മറ്റിടങ്ങളില് നിന്നുമുള്ള പ്രാതിനിധ്യം പോലും സംശയത്തിന്റെ നിഴലിലാണ്.
ഈ മേഖലയിലെ മറ്റു രാജ്യങ്ങളായ അഫ്ഗാനിസ്ഥാന്, ബംഗ്ലാദേശ്, നേപ്പാള്, ശ്രീലങ്ക എന്നിവയെ കോവിഡ്-19നാലുണ്ടായ പ്രതിസന്ധികള് ബാധിച്ചില്ലെന്ന തരത്തില് വന്നിട്ടുള്ള പരാമര്ശങ്ങളും അതിശയകരമാണ്. മാത്രമല്ല, 'പോഷകാഹാരക്കുറവുള്ള ജനസംഖ്യാനുപാത'ത്തില് അവര് സ്ഥാനം മെച്ചപ്പെടുത്തിയതായും സൂചിപ്പിച്ചിരിക്കുന്നു.
എന്നാല്, പൊതുഡൊെമയ്നില് തന്നെ ലഭ്യമായ നിരവധി വിവരങ്ങള് കണക്കിലെടുക്കാതെയാണ് ഇന്ത്യയുടെ സ്ഥാനം സൂചികയില് നിര്ണയിച്ചിരിക്കുന്നത്. പിഎം ഗരീബ് കല്യാണ് അന്ന യോജന, ആത്മനിര്ഭര് ഭാരത് പദ്ധതി എന്നിവയിലൂടെയൊക്കെ ദേശവ്യാപകമായി ഭക്ഷ്യസുരക്ഷ ഉറപ്പാക്കാന് തീവ്രശ്രമങ്ങളാണ് ഇന്ത്യ നടത്തിയത്. പിഎംജികെഎവൈക്കു കീഴില് 80 കോടി ഗുണഭോക്താക്കള്ക്കു സൗജന്യമായി ഭക്ഷ്യധാന്യങ്ങള് ലഭ്യമാക്കിയിരുന്നു. 2020ല് 3.22 കോടി മെട്രിക് ടണ് ഭക്ഷ്യധാന്യങ്ങളും 2021ല് 3.28 കോടി മെട്രിക് ടണ് ഭക്ഷ്യധാന്യങ്ങളും അതിനു പുറമെ പയര്വര്ഗങ്ങളും സൗജന്യമായി ഗുണഭോക്താക്കള്ക്കു നല്കി. സമൂഹത്തിലെ വിവിധ വിഭാഗങ്ങള്ക്ക് ഈ പദ്ധതികളുടെ പ്രയോജനം ലഭ്യമായി. തൊഴിലാളികള്ക്കു കൂടുതല് പ്രയോജനം ലഭിക്കുന്നതിനായി എംഎന്ആര്ജിഎ പദ്ധതി പ്രകാരം വേതനം വര്ധിപ്പിക്കുകയും ചെയ്തു. സ്ത്രീകള്ക്കും സ്വയം സഹായസംഘങ്ങള്ക്കും ദിവ്യാംഗര്ക്കും നിരവധി പദ്ധതികളിലൂടെ സഹായമെത്തിച്ചു. ഇതെല്ലാം ആഗോള പട്ടിക സൂചികയില് അവഗണിച്ചു.
ഈ റിപ്പോര്ട്ട് അനുസരിച്ച്, ആദ്യ സൂചകത്തില് 2020നെ അപേക്ഷിച്ച് 2021ല് ശിശുമരണനിരക്കില് ഇന്ത്യയുടെ സ്ഥാനം മെച്ചപ്പെട്ടിട്ടുണ്ട്. രണ്ട് സൂചകങ്ങളില്, വളര്ച്ചമുരടിപ്പു സംഭവിച്ച കുട്ടികളുടെ കാര്യത്തില് ഇന്ത്യയുടെ സ്ഥാനത്തില് മാറ്റമില്ല.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ പ്രതിദിന കോവിഡ് മരണം സ്ഥിരമായി കുറയുന്നു. കഴിഞ്ഞ 10 ദിവസമായി തുടർച്ചയായി പ്രതിദിന മരണസംഖ്യ 150ൽ താഴെ
വാക്സിൻ എടുത്തവരുടെ എണ്ണം 58 ലക്ഷം കവിഞ്ഞു. പ്രതിരോധ കുത്തിവെപ്പ് നൽകിയവരുടെ എണ്ണത്തിൽ ഇന്ത്യ മൂന്നാംസ്ഥാനത്ത്
മറ്റൊരു നിർണായക നേട്ടത്തിൽ, കഴിഞ്ഞ 10 ദിവസമായി ഇന്ത്യയിൽ പ്രതിദിന കോവിഡ് മരണസംഖ്യ 150ൽ താഴെ തുടരുന്നു. കഴിഞ്ഞ 24 മണിക്കൂറിൽ 84 മരണമാണ് റിപ്പോർട്ട് ചെയ്തത്. ശക്തമായ നിരീക്ഷണവും രോഗസാധ്യത ഉള്ളവരെ കണ്ടെത്തലും വ്യാപകമായ പരിശോധനയും ഒപ്പം ഫലപ്രദമായ ചികിത്സ പ്രോട്ടോക്കോളും ആണ് ഇന്ത്യയിൽ കോവിഡ് മരണനിരക്ക് കുറയുന്നതിനും പ്രതിദിന രോഗ സ്ഥിരീകരണ നിരക്ക് കുറയുന്നതിനും കാരണം.
കഴിഞ്ഞ 24 മണിക്കൂറിൽ 17 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു മരണവും റിപ്പോർട്ട് ചെയ്തില്ല. ആൻഡമാൻ നിക്കോബാർ ദ്വീപുകൾ, ദാമൻ &ദിയു, ദാദ്ര നഗർ& ഹവേലി, അരുണാചൽപ്രദേശ്, ത്രിപുര,മിസോറം, നാഗാലാൻഡ്,ലക്ഷദ്വീപ്, ലഡാക്ക്, സിക്കിം, രാജസ്ഥാൻ, മേഘാലയ, മധ്യപ്രദേശ്,ജമ്മുകാശ്മീർ, പുതുച്ചേരി, ആന്ധ്രപ്രദേശ്, ഒഡിഷ, ആസാം എന്നിവയാണവ.
2021 ഫെബ്രുവരി 8 ന് രാവിലെ എട്ടുമണി വരെയുള്ള കണക്കുകൾ പ്രകാരം 58 ലക്ഷത്തിലധികം ഗുണഭോക്താക്കൾ രാജ്യമെമ്പാടും നടത്തിവരുന്ന വാക്സിനേഷൻ പ്രക്രിയയിലൂടെ വാക്സിൻ സ്വീകരിച്ചു. കഴിഞ്ഞ 24 മണിക്കൂറിൽ 1304 സെഷനുകളിലായി 36,804 ആരോഗ്യപ്രവർത്തകർ വാക്സിൻ സ്വീകരിച്ചു. ഇതുവരെ 1,16,487 സെഷനുകൾ നടന്നു. ഓരോ ദിവസവും വാക്സിൻ സ്വീകരിക്കുന്നവരുടെ എണ്ണത്തിൽ ക്രമാനുഗതമായ പുരോഗതി.
നിലവിൽ 1,48,609 പേരാണ് രാജ്യത്ത് കോവിഡ് ചികിത്സയിലുള്ളത്.ഇത് ആകെ രോഗബാധിതരുടെ 1.37% മാത്രമാണ്.
കഴിഞ്ഞ 24 മണിക്കൂറിൽ, രാജ്യത്ത് പുതുതായി 11,831 പേർക്ക് രോഗം സ്വീകരിച്ചപ്പോൾ 11,904 പേരാണ് രോഗ മുക്തരായത്. പുതിയ രോഗബാധിതരുടെ 81% വും 5 സംസ്ഥാനങ്ങളില് ആണ്. ഇതിൽ 70 ശതമാനവും കേരളം, മഹാരാഷ്ട്ര സംസ്ഥാനങ്ങളിലാണ്.
33 സംസ്ഥാനങ്ങൾ /കേന്ദ്ര ഭരണ പ്രദേശങ്ങളിൽ അയ്യായിരത്തിൽ താഴെ മാത്രമാണ് സജീവ രോഗികളുടെ എണ്ണം .
ദേശീയ പ്രവണതയുടെ തുടർച്ചയായി സംസ്ഥാനങ്ങളിലും കേന്ദ്രഭരണ പ്രദേശങ്ങളിലും രോഗികളുടെ എണ്ണം തുടർച്ചയായി കുറയുന്നു. കഴിഞ്ഞമാസം രോഗികളുടെ എണ്ണത്തിൽ ഏറ്റവും കുറവ് ഉണ്ടായത് മഹാരാഷ്ട്രയിലും, ഉത്തർപ്രദേശിലും ആണ്.
ആകെ രോഗമുക്തരുടെ എണ്ണം 1.05 കോടി ആയി.97.20% ആണ് രോഗ മുക്തി നിരക്ക്. പുതുതായി രോഗമുക്തരായവരുടെ 80.53% വും 6 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. 5948 പേർ രോഗമുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ. മഹാരാഷ്ട്രയില് 1622 പേരും ഉത്തർപ്രദേശിൽ 670പേരും രോഗമുക്തരായി.
പുതുതായി രോഗം സ്ഥിരീകരിക്കുന്നവരുടെ 85.85 ശതമാനവും ആറ് സംസ്ഥാനങ്ങളിൽ നിന്ന്. കേരളത്തിലാണ് ഏറ്റവും കൂടുതൽ -6075. മഹാരാഷ്ട്രയിൽ 2673 പേർക്കും കർണാടകയിൽ 4587 പേർക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിൽ 84 പേരാണ് മരിച്ചത്. ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ്- 30 പേർ. കേരളത്തിൽ 19 പേർ മരിച്ചു.
ധനകാര്യ മന്ത്രാലയം
കേരളം ഉൾപ്പെടെ ആറ് സംസ്ഥാനങ്ങളിലെ നഗര തദ്ദേശ സ്ഥാപനങ്ങൾക്കായി 1348.10 കോടി രൂപ ധനസഹായം അനുവദിച്ചു
(ന്യൂ ഡൽഹി, ഫെബ്രുവരി 25, 2022
കേരളം ഉൾപ്പെടെ ആറ് സംസ്ഥാനങ്ങളിലെ നഗര തദ്ദേശ സ്ഥാപനങ്ങൾക്കായി, കേന്ദ്ര ധനകാര്യ മന്ത്രാലയത്തിലെ ധനവിനിയോഗ വകുപ്പ് ഇന്ന് 1348.10 കോടി രൂപ ധനസഹായം അനുവദിച്ചു. കേരളത്തിന് 168 കോടി രൂപ അനുവദിച്ചിട്ടുണ്ട്. കന്റോൺമെന്റ് ബോർഡുകൾ ഉൾപ്പെടെ 10 ലക്ഷത്തിൽ താഴെ ജനസംഖ്യയുള്ള നഗരങ്ങൾക്കാണ്  ധനസഹായം അനുവദിച്ചത്.
10 ലക്ഷത്തിൽ താഴെ ജനസംഖ്യയുള്ള നഗരങ്ങൾക്കായി 15-ാം ധനകാര്യ കമ്മീഷൻ ശുപാർശ ചെയ്യുന്ന മൊത്തം ധനസഹായത്തിൽ, 40% അടിസ്ഥാന  ഗ്രാന്റും ബാക്കി 60% ടൈഡ്  ഗ്രാന്റുമാണ്. ശമ്പളം നൽകുന്നതിനും സ്ഥാപനത്തിന്റെ മറ്റ് ചെലവുകൾക്കും ഒഴികെയുള്ള നിർദ്ദിഷ്ട പ്രാദേശിക ആവശ്യങ്ങൾക്കായി അടിസ്ഥാന ഗ്രാന്റുകൾ  വിനിയോഗിക്കുന്നു.
10 ലക്ഷത്തിൽ താഴെ ജനസംഖ്യയുള്ള നഗരങ്ങളിൽ അടിസ്ഥാന സേവനങ്ങൾ ലഭ്യമാക്കുന്നതിനും ശക്തിപ്പെടുത്തുന്നതിനുമാണ് ടൈഡ് ഗ്രാന്റുകൾ അനുവദിക്കുന്നത്.
ഈ സാമ്പത്തിക വർഷം, വിവിധ സംസ്ഥാനങ്ങളിലെ 10 ലക്ഷത്തിൽ താഴെ ജനസംഖ്യയുള്ള നഗരങ്ങൾക്കായി ഇന്ത്യാ ഗവൺമെന്റ് ഇതുവരെ മൊത്തം 10,699.33 കോടി രൂപ അനുവദിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഓഗസ്റ്റ് 2, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 47.22 കോടി ഡോസ് വാക്സിൻ
രാജ്യത്താകമാനം ഇതുവരെ 3,08,57,467 പേർ രോഗമുക്തരായി; രോഗമുക്തി നിരക്ക് 97.35%
കഴിഞ്ഞ 24 മണിക്കൂറിനിടെ 36,946 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 40,134 പേർക്ക്
രാജ്യത്ത് നിലവിൽ ചികിത്സയിലുള്ളവർ - 4,13,718; ചികിത്സയിലുള്ളത് ആകെ രോഗബാധിതരുടെ 1.31 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.37 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.81%,; 5 ശതമാനത്തിൽ താഴെയായി തുടരുന്നു
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 46.96 കോടി പരിശോധനകൾ.
RRTN
(Visitor Counter : 149
പ്രധാനമന്ത്രിയുടെ ഓഫീസ്
രാജ്യത്തിന്റെ പ്രശ്നങ്ങള്ക്ക് അനായാസ പരിഹാരം കണ്ടെത്താന് പ്രധാനമന്ത്രി വിദ്യാര്ത്ഥികളെ ആഹ്വാനം ചെയ്തു ആഗോള പ്രയോഗത്തിന് ഇന്ത്യന് പരിഹാരം, - ഇതായിരിക്കണം നമ്മുടെ പ്രതിബദ്ധതയെന്ന് പ്രധാനമന്ത്രി
ഐ.ഐ.ടി. ചെന്നൈയില് ഇന്ന് സമാപിച്ച 36 മണിക്കൂര് നീണ്ട സിംഗപ്പൂര് -ഇന്ത്യഹാക്കത്തോണിലെ വിജയികള്ക്ക് പ്രധാനമന്ത്രി ശ്രീ. നരേന്ദ്ര മോദി സമ്മാനങ്ങള് വിതരണം ചെയ്തു.സിംഗപ്പൂര് ഗവണ്മെന്റ്, ഇന്ത്യാ ഗവണ്മെന്റ്, മദ്രാസ് ഐ.ഐ.ടി, സിംഗപ്പൂരിലുള്ള നാന്യാംങ് സര്വ്വകലാശാല  എന്നിവ സംയുക്തമായാണ് ഇത്തരത്തിലുള്ള രണ്ടാമത്തെ ഹാക്കത്തോണ് സംഘടിപ്പിച്ചത്.
പ്രധാനമന്ത്രി ശ്രീ. നരേന്ദ്ര മോദി മുന്നോട്ട് വച്ച ആശയത്തെ അടിസ്ഥാനമാക്കി 2018 ല് എന്.ടി.യുവാണ് ആദ്യ ഹാക്കത്തോണ് സിംഗപ്പൂരില് സംഘടിപ്പിച്ചത്.
വിദ്യാര്ത്ഥികളെയും അക്കാദമിക്ക് സമൂഹത്തെയും അഭിസംബോധന ചെയ്യവെ, ഹാക്കത്തോണ് വിജയികളെ പ്രധാനമന്ത്രി അഭിനന്ദിച്ചു.
'സുഹൃത്തുക്കളെ, ഹാക്കത്തോണിലെ വിജയികളെ ഞാന് അഭിനന്ദിക്കുന്നു.ഒപ്പം ഇവിടെ കൂടിയിരിക്കുന്ന എല്ലാ യുവ സുഹൃത്തുകളെയും, പ്രത്യേകിച്ച് എന്റെ വിദ്യാര്ത്ഥി സുഹൃത്തുക്കളെ ഞാന് അഭിനന്ദിക്കുന്നു. വെല്ലുവിളികളെ നേരിടാനും, പ്രാവര്ത്തികമായ പരിഹാരങ്ങള് കണ്ടെത്താനുമുള്ള നിങ്ങളുടെ സന്നദ്ധത, നിങ്ങളുടെ ഊര്ജ്ജം, നിങ്ങളുടെ ഉത്സാഹം, ഇവയ്ക്കെല്ലാം കേവലം ഒരു മത്സരം ജയിക്കുന്നതിനെക്കാള് മൂല്യമുണ്ട്'.
ഏറ്റവും മുന്തിയ മൂന്ന് സ്റ്റാര്ട്ട് അപ്പ് സൗഹൃദ സംവിധാനങ്ങളില് ഇതിനകം തന്നെ ഇന്ത്യ ഇടം പിടിച്ചിട്ടുണ്ടെന്ന് പ്രധാനമന്ത്രി പറഞ്ഞു. കഴിഞ്ഞ അഞ്ച് വര്ഷങ്ങളില് നവീനാശയങ്ങളെയും അവയുടെ വികാസത്തെയും പ്രോത്സാഹിപ്പിക്കാന് വമ്പിച്ച ഊന്നലാണ് നല്കിയതെന്ന് അദ്ദേഹം ചൂണ്ടിക്കാട്ടി.
'നവീനാശയ സംസ്ക്കാരത്തെ പരിപോഷിപ്പിക്കുന്ന ഒരു ഇന്ത്യയുടെ, 21-ാം നൂറ്റാണ്ടിലെ ഇന്ത്യയുടെ അടിത്തറയാണ് അടല് ഇന്നവേഷന് മിഷന്, പി.എം റിസര്ച്ച് ഫെല്ലോഷിപ്പുകള്, സ്റ്റാര്ട്ട് അപ്പ് ഇന്ത്യ അഭിയാന് മുതലായ പദ്ധതികള്.ഇപ്പോള് ഞങ്ങള് ആധുനിക സാങ്കേതികവിദ്യകളായ മെഷീന് ലേണിംഗ്, നിര്മ്മിത ബുദ്ധി, ബ്ലോക്ക് ചെയിന് തുടങ്ങിയവയെ കുറിച്ച് ആറാം തരം മുതല് തന്നെ കുട്ടികളെ പരിചയപ്പെടുത്തുകയാണ്. നവീനാശയങ്ങള്ക്കുള്ള ഒരു മാധ്യമമായി മാറുന്ന ഒരു പരിസ്ഥിതി സ്കൂള് തലം മുതല് ഉന്നത വിദ്യാഭ്യാസ ഗവേഷണ തലം വരെ സൃഷ്ടിച്ച് വരികയാണ്'.
(ഇന്ത്യ നേരിടുന്ന പ്രശ്നങ്ങള്ക്ക് അനായാസ പരിഹാരങ്ങള് കണ്ടെത്താന് വിദ്യാര്ത്ഥികളെ ആഹ്വാനം ചെയ്യവെ, ലോകത്തിന് മൊത്തമായും, പ്രത്യേകിച്ച് അങ്ങേയറ്റം പാവപ്പെട്ട രാഷ്ട്രങ്ങള്ക്ക് ഈ പരിഹാരങ്ങള് നല്കാന് ഇന്ത്യയ്ക്ക് ആഗ്രഹമുണ്ടെന്ന് അദ്ദേഹം പറഞ്ഞു. 'നവീനാശയങ്ങളെയും അവയുടെ വികസനത്തെയും രണ്ട് കാരണങ്ങള്കൊണ്ടാണ് ഞങ്ങള് പ്രോത്സാഹിപ്പിക്കുന്നത് ഒന്ന്, ജീവിതം ആയാസകരമാക്കാന് ഇന്ത്യയുടെ പ്രശ്നങ്ങള്ക്ക് എളുപ്പത്തിലുള്ള പരിഹാരം നമുക്ക് വേണം. മറ്റൊന്ന് ലോകത്തിന് മൊത്തമായുള്ള പരിഹാരങ്ങള് നമുക്ക് കണ്ടെത്തണം.ആഗോളതലത്തില് പ്രയോഗിക്കാവുന്ന ഇന്ത്യന് പരിഹാരങ്ങള് - ഇതാണ് നമ്മുടെ ലക്ഷ്യവും, നമ്മുടെ പ്രതിബദ്ധതയും.പാവപ്പെട്ട രാജ്യങ്ങളുടെ ആവശ്യങ്ങള്ക്ക് പര്യാപ്തമായ നമ്മുടെ ചിലവ് കുറഞ്ഞതും ഫലപ്രദവുമായ പരിഹാര മാര്ഗങ്ങള് ലഭ്യമാക്കാനും നമുക്ക് ആഗ്രഹമുണ്ട്. പാവപ്പെട്ടവരും, അങ്ങേയറ്റം ക്ലേശിക്കുന്നവരും, അവര് എവിടെ ജീവിച്ചാലും അവരെ സഹായിക്കാന് ഇന്ത്യയുടെ നൂതനാശയങ്ങള് ഉണ്ടാകും'.മദ്രാസ് ഐ.ഐ.ടി.യുടെ വജ്ര ജൂബിലി ആഘോഷങ്ങളിലും, ബിരുദ ദാന ചടങ്ങിലും പ്രധാനമന്ത്രി സംബന്ധിക്കും.
ND
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ ജൽപായ്ഗുരിയിലെ ധൂപുഗുരിയിൽ ഉണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു. ധനസഹായം പ്രഖ്യാപിച്ചു
പശ്ചിമ ബംഗാളിലെ ജൽപായ്ഗുരിയിലെ ധൂപുഗുരിയിൽ ഉണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു. .
"പശ്ചിമ ബംഗാളിലെ ജൽപായ്ഗുരിയിലെ ധൂപുഗുരിയിൽ ഉണ്ടായ റോഡപകടം അങ്ങേയറ്റം വേദനാജനകമാണ്. ദുഖകരമായ ഈ വേളയിൽ , ദുരന്തബാധിതരുടെ കുടുംബങ്ങൾക്ക് വേണ്ടി പ്രാർത്ഥിക്കുന്നു.പരിക്കേറ്റവർ ഉടൻ സുഖം പ്രാപിക്കട്ടെ." പ്രധാനമന്ത്രി ട്വീറ്റിൽ പറഞ്ഞു
അപകടം മൂലം ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്നും 2 ലക്ഷം വീതം നൽകും. പരിക്കേറ്റവർക്ക് 50,000 രൂപ വീതം നൽകും.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 12.08.2020
ഇതുവരെ:
ഒറ്റദിവസത്തെ ഏറ്റവും കൂടുതല് രോഗമുക്തര്  എന്ന നേട്ടത്തില് രാജ്യം
ഇന്ത്യയുടെ രോഗമുക്തി നിരക്ക് 70% പിന്നിട്ടു
രാജ്യത്ത് ഒറ്റദിവസത്തെ ഏറ്റവും കൂടുതല് പരിശോധനകള്-7,33,449
രാജ്യത്താകെ കോവിഡ് സ്ഥിരീകരിച്ചവരുടെ 27.64% മാത്രമാണ് നിലവില് ചികിത്സയിലുള്ളത് .
രാജ്യത്തെ കോവിഡ് മരണനിരക്ക് 1.98%
പരിശോധന ലാബുകളുടെ ശൃംഖല തുടര്ച്ചയായി ശക്തിപ്പെടുത്തുന്നു; നിലവില് രാജ്യത്ത് 1421 ലാബുകളാണുള്ളത്.
കോവിഡ് വാക്സിന് ലഭ്യത ഉറപ്പാക്കുന്നതിനുള്ള തന്ത്രവും അവയുടെ വിതരണ സംവിധാനവും ചര്ച്ച ചെയ്ത് നാഷണല് എക്സ്പര്ട്ട് ഗ്രൂപ്പ് ഓണ് വാക്സിന് അഡ്മിനിസ്ട്രേഷന് ഫോര് കോവിഡ് 19
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: കേന്ദ്ര ആരോഗ്യ കുടുംബക്ഷേമ മന്ത്രാലയത്തില് നിന്നുള്ള പുതിയ വിവരങ്ങള്: ഒറ്റദിവസത്തെ ഏറ്റവും കൂടുതല് രോഗമുക്തര്  എന്ന നേട്ടത്തില് രാജ്യം. ഇന്ത്യയുടെ രോഗമുക്തി നിരക്ക് 70% പിന്നിട്ടു. രാജ്യത്ത് ഒറ്റദിവസത്തെ ഏറ്റവും കൂടുതല് പരിശോധനകള്-7,33,449. രാജ്യത്താകെ കോവിഡ് സ്ഥിരീകരിച്ചവരുടെ 27.64% മാത്രമാണ് നിലവില് ചികിത്സയിലുള്ളത് .രാജ്യത്തെ കോവിഡ് മരണനിരക്ക് 1.98% പരിശോധന ലാബുകളുടെ ശൃംഖല തുടര്ച്ചയായി ശക്തിപ്പെടുത്തുന്നു; നിലവില് രാജ്യത്ത് 1421 ലാബുകളാണുള്ളത്.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1645305
കോവിഡ് വാക്സിന് ലഭ്യത ഉറപ്പാക്കുന്നതിനുള്ള തന്ത്രവും അവയുടെ വിതരണ സംവിധാനവും ചര്ച്ച ചെയ്ത് നാഷണല് എക്സ്പര്ട്ട് ഗ്രൂപ്പ് ഓണ് വാക്സിന് അഡ്മിനിസ്ട്രേഷന് ഫോര് കോവിഡ് 19
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1645363
സത്യസന്ധരെ ആദരിക്കുന്നു' പ്ലാറ്റ്ഫോം പ്രധാനമന്ത്രി ശ്രീ നരേന്ദ്ര മോദി 2020 ഓഗസ്റ്റ് 13 ന് ഉദ്ഘാടനം ചെയ്യും: കേന്ദ്ര പ്രത്യക്ഷ നികുതി വകുപ്പിന്റെ 'സുതാര്യ നികുതി വ്യവസ്ഥ- സത്യസന്ധരെ ആദരിക്കുന്നു' പ്ലാറ്റ്ഫോം 2020 ഓഗസ്റ്റ് 13 ന് പ്രധാനമന്ത്രി ശ്രീ നരേന്ദ്രമോദി വീഡിയോ കോൺഫറൻസിലൂടെ ഉദ്ഘാടനം ചെയ്യും.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1645243
ചരിത്രസംഭവങ്ങളുടെ സമഗ്രവും ആധികാരികവും വസ്തുനിഷ്ഠവുമായ വിവരണങ്ങൾ ലഭ്യമാക്കണം: ഉപരാഷ്ട്രപതി ശ്രീ വെങ്കയ്യനായിഡു: ചരിത്രസംഭവങ്ങളുടെ സമഗ്രവും ആധികാരികവും വസ്തുനിഷ്ഠവുമായ വിവരണങ്ങൾ ലഭ്യമാക്കേണ്ടതിന്റെ ആവശ്യകത ഉപരാഷ്ട്രപതി ശ്രീ വെങ്കയ്യനായിഡു ചൂണ്ടിക്കാട്ടി. ഉപരാഷ്ട്രപതി നിവാസിൽ നേതാജി സുഭാഷ് ബോസ് ഐ എൻ എ ട്രസ്റ്റ് അസോസിയേറ്റ് അംഗമായ ഡോ. കല്യാൺ കുമാർ ഡേ രചിച്ച "നേതാജി -ഇന്ത്യാസ് ഇൻഡിപെൻഡൻസ്&ബ്രിട്ടീഷ് ആർക്കൈവ്സ് "എന്ന പുസ്തകത്തിന്റെ പ്രകാശനം നിർവഹിച്ച് സംസാരിക്കുകയായിരുന്നു അദ്ദേഹം.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1645276
പ്രധാനമന്ത്രി സ്വനിധി പദ്ധതി പ്രകാരം 5 ലക്ഷത്തിലധികം അപേക്ഷകൾ ലഭിച്ചു: പി. എം. സ്ട്രീറ്റ് വെൻഡേഴ്സ് ആത്മ നിർഭർ നിധി  പദ്ധതിയുടെ കീഴിൽ വായ്പ ലഭിച്ചവരുടെ എണ്ണവും അപേക്ഷകളുടെ എണ്ണവും, പദ്ധതി ആരംഭിച്ച് 41 ദിവസത്തിനുള്ളിൽ യഥാക്രമം 1 ലക്ഷവും 5 ലക്ഷവും കടന്നു. 2020 ജൂലൈ 02 മുതലാണ് വായ്പ വിതരണം ആരംഭിച്ചത്.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1645282